MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR.28
privind prelungirea duratei de valabilitate a Convenţiei de Colaborare încheiată între Consiliul Local al Municipiului Craiova şi Asociaţia „Dincolo de Autism” Craiova
     Consiliul Local al Municipiului Craiova, întrunit în şedinţa ordinară din data de 30.01.2014;

Având în vedere raportul nr.2840/2014 întocmit de Direcţia Administraţie Publică şi Asistenţă Socială prin care se propune prelungirea duratei de valabilitate a Convenţiei de Colaborare încheiată între Consiliul Local al Municipiului Craiova şi Asociaţia „Dincolo de Autism” Craiova şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;

 În conformitate cu prevederile Legii nr.272/2004 privind protecţia şi promovarea dreptului copilului şi Hotărârii Guvernului nr.1438/2004 referitoare la aprobarea Regulamentelor cadru de organizare şi funcţionare a serviciilor de prevenire a separării copilului de familia sa, precum şi a celor de protecţie specială a copilului lipsit temporar sau definitiv de ocrotirea părinţilor săi;

În temeiul art.36, alin.2, lit. d şi e coroborat cu alin.6, lit.a, pct.2 şi alin.7, lit.a, art.45, alin.2, lit.f, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

                                                       HOTĂRĂŞTE:
Art.1. Se aprobă prelungirea duratei de valabilitate a Convenţiei de Colaborare încheiată între Consiliul Local al Municipiului Craiova şi Asociaţia „Dincolo de Autism” Craiova, având ca obiect îmbunătăţirea serviciilor sociale acordate copiilor şi tinerilor cu autism din municipiul Craiova, asistaţi în cadrul asociaţiei, până la data de 31.12.2014.
Art.2.  Se împuterniceşte Primarul Municipiului Craiova să semneze actul adiţional la Convenţia de Colaborare, prevăzut în anexa care face parte integrantă din prezenta hotărâre.

Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.10/2013.

Art.4. Primarul Municipiului Craiova, prin aparatul de specialitate: Direcţia Administraţie Publică şi Asistenţă Socială, Direcţia Economico - Financiară şi Asociaţia „Dincolo de Autism” Craiova, vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	 CONTRASEMNEAZĂ,

	  Vasilica GHEORGHIŢĂ
	  SECRETAR,

Nicoleta MIULESCU


